open-index/open-wikipedia-markdown huggingface dataset:
Lueyang

**Lueyang** (kinesisk: 略阳县; pinyin: * Lüèyáng Xiàn*) er et fylke i provinsen Shaanxi i Folkerepublikken Kina. Det ligger i byprefekturet Hanzhong.

Folkemengden var på  innbyggere i 1999.

## Kulturminner
Steininnskriftene i Linyantempelet (*Lingyan si moya*, 灵岩寺摩崖) ble i 2006 tilføyd Folkerepublikken Kinas liste over kulturminner.

## Samferdsel
Baoji-Chengdu-jernbanen løper gjennom området. Den knytter Baoji i Shaanxi til Chengdu i Sichuan.

## Referanser


## Eksterne lenker
*  Lokalregjeringens hjemmeside
Walter Winans

**Walter Winans** (født 5. april 1852 i St. Petersburg, død 12. august 1920 i Dagenham i Essex) var en amerikansk skytter som deltok i de olympiske leker 1908 i London og 1912 i Stockholm.

Winans ble olympisk mester i skyting under OL 1908 i London. Han vant løpende hjort dobbeltskudd med 46 poeng, samme som sølvmedaljevinneren fra Storbritannia. Det var femten deltakere fra fire nasjoner deltok i konkurransen som ble gjennomført 11. juli 1908. Fire år senere, under OL 1912 i Stockholm var han med på det amerikanske laget som kom på andreplass i lagskytingen løpende hjort enkeltskudd bak Sverige.
  
## OL-medaljer
* 1908  London &ndash;  **Gull** i skyting, løpende hjort dobbeltskudd
* 1912  Stockholm &ndash;  Sølv i skyting, løpende hjort, enkeltskudd, lagskyting (USA)

## Referanser


## Eksterne lenker
*
Cerveza Tijuana

**Cerveza Tijuana** (også kjent som **TJ Beer**) er et meksikansk bryggeri som befinner seg ved grensebyen Tijuana i Baja California. Bryggeriet ble grunnlagt i 2000, og for tiden blir det produsert tre forskjellige øl ved bryggeriet:

*Tijuana Güera
*Tijuana Morena
*Tijuana Light

## Eksterne lenker
* Cerveza Tijuanas offisielle hjemmesider
* Generell info vedrørende Cerveza Tijuana
Walter Ewing

**Walter Henry Ewing** (født 11. februar 1878 død 25. juni 1945) var en canadisk skytter som deltok i de olympiske leker 1908 i London.

Ewing ble olympisk mester i skyting under OL 1908 i London. Han vant trap-konkurransen med 72 poeng foran sin landsmann George Beattie med 60. Det var 60 deltakere, hvorav 28 gikk til finalen, fra åtte nasjoner og konkurransen ble avviklet 8. og 9. juli 1908. Ewing var også med på det canadiske laget som kom på andreplass i trap lagskyting bak Storbritannia.
 
## OL-medaljer
* 1908  London &ndash;  **Gull** i skyting, trap
* 1908  London &ndash;  Sølv i skyting, trap lagskyting (Canada)

## Referanser


## Eksterne lenker
*
Podsoljord

**Podsoljord** er en jordtype som er vanlig i den boreale vegetasjonssonen, og således i det meste av Norge. Omkring 80 % av all skogs- og heijord i Norge består av denne jordtypen. Podsolbetegnelsen viser til ett av jordlagenes bleke farge.

## Podsolprofil
Det typiske podsolprofilet er kjennetegnet ved at det øverst har et humusdekke dannet av strønedfall fra plantene, adskilt fra mineraljorda under. Dette i motsetning til brunjord, som er homogen. Nedfallet er surt på grunn av syrer og sure forbindelser i barnåler og bjørkeblader, og det er derfor mindre biologisk aktivitet her enn i brunjord. Regnvannet tar med seg oppløste syrer nedover til den underliggende mineraljorda. I utvaskingslaget vil syren vaske ut lettoppløselige mineraler, og med tiden blir det dannet et nesten helt hvitt lag av lys kvarts. Tykkelsen på dette laget varierer med stedets nedbørsmengde, men er oftest noen centimeter til et par desimeter tykt. Under dette laget ligger et utfellingslag, der syrene blir nøytralisert og det felles ut blant annet jern. Denne utfellingen gir jordlaget en rustbrun farge. Under dette ligger den upåvirkede mineraljorda.

## Litteratur
*
*
The Razors Edge

***The Razors Edge*** er det tolvte studioalbumet av AC/DC, utgitt 21. september 1990. Albumet ble bandets første og eneste studioalbumet med trommeslager Chris Slade og inneholder blant annet låten «Thunderstruck» og «Moneytalks», som er blant AC/DCs mest kjente låter. AC/DC ga ut tre singler fra albumet; «Thunderstruck», «Moneytalks» og «Are You Ready». Albumet nådde 2.-plassen på Billboard 200 og ble nummer 4 i Storbritannia. 5 millioner eksemplarer ble solgt i USA, og albumet ble utgitt på nytt i 2003 som en del av *AC/DC Remasters*-serien.

## Sporliste
Alle låtene er skrevet av Angus Young, Malcolm Young og Brian Johnson.

# «Thunderstruck» – 4:52
# «Fire Your Guns» – 2:53
# «Moneytalks» – 3:45
# «The Razors Edge» – 4:22
# «Mistress for Christmas» – 3:59
# «Rock Your Heart Out» – 4:06
# «Are You Ready » – 4:10
# «Got You By the Balls» – 4:30
# «Shot of Love» – 3:56
# «Let's Make It» – 3:32
# «Goodbye & Good Riddance to Bad Luck» – 3:13
# «If You Dare» – 3:08

## Personell
*Brian Johnson – vokal
*Angus Young – gitar
*Malcolm Young – rytmegitar, bakgrunnsvokal
*Cliff Williams – bass, bakgrunnsvokal
*Chris Slade – trommer, perkusjon

## Eksterne lenker
*
Wubao (Yulin)

**Wubao** (kinesisk: 吴堡县; pinyin: * Wúbǎo Xiàn*) er et fylke i provinsen Shaanxi i Folkerepublikken Kina. Det ligger i byprefekturet Yulin.

Folkemengden var på  innbyggere i 1999.

## Kulturminner
Kulturminnet *Wubu shicheng* (吴堡石城) ble i 2006 oppført på Folkerepublikken Kinas liste over kulturminner.

## Samferdsel
Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.

## Referanser


## Eksterne lenker
* Lokalregjeringens hjemmeside  
* Wubu shicheng
Thailands riksvåpen

**[[Thailand]]s emblem**, eller **Thailands riksvåpen**, avbilder Garuda (*Solørnen*), en figur fra den indiske/hinduistiske mytologi. I Thailand blir denne figuren brukt som den kongelige familiens symbol.

Det er også bilde av Garuda i Indonesias riksvåpen og Ulan Bators byvåpen.

## Historie
I 1873 designet kong Chulalongkorn et riksvåpen for Siam (det gamle navnet på Thailand), i vestlig Heraldisk stil. 20 år senere besluttet han at riksvåpenet var gjort for vestlig, og manglet et bilde av Garuda, som kongene av Ayutthaya hadde brukt som symbol for sin makt.

Han ga ordre til sin bror Naris om å lage et nytt emblem som riksvåpen. Først desginet Naris et emblem med Garuda, Naga og Vishnu inni en sirkel. Emblemet ble bare brukt en kort tid før kongen foreslo at Naris skulle fjerne bildene av Vishnu og Naga.

Etter Chulalongkorns regime, ga kong Vajiravudh ordre til Phra Devabhinimit (thai พระเทวาภินิมมิต) om å lage et nytt emblem. Det nye våpenet inneholdt de samme elementene som Chulalongkorns emblem, men satte dem i en ring for å lage en ytre ramme, som innholdte det kongelige seremonielle navnet. Ved kroningen av den nye kongen ble det kongelige emblemet endret for å samsvare med navnet på den nye kongen. Etter abdikasjon til kong Prajadhipok i 1935, overtok kong Ananda Mahidol tronen, men han ble aldri kronet, så et nytt emblem ble ikke laget, og Chulalongkorns emblem ble brukt i stedet.

I dag blir et bilde av Garuda uten sirkelen rundt brukt som Thailands emblem. Dette blir plassert på toppen av offisielle dokumenter og brev. Garuda-skulpturer blir gitt av kongen til hoffleverandører som er pålitelige og lovlydige selskaper som har handelskontakt med det kongelige husholdet.


Fil:Garuda Seal of Siam (Ancient).svg|Siams segl, som inneholder Garuda, Naga og Vishnu. Det ble brukt som et kongelig segl frem til Rama Vs regime.
Fil:Garuda Seal of Siam (1st version).svg|Siams segl, tegnet av prins Naris som erstatning for riksvåpenet. Dette ble bare brukt i en liten periode.
Fil:Garuda Seal of Thailand.svg|Nåværende versjon av Thailands segl. Denne versjonen blir brukt som midten av det thailandske kongelige seglet, som ble laget ved å legge til kongen serimonelle navn rundt det.
Fil:Thai Garuda (By Appointment to HM the King).jpg|Garuda-skulptur, som blir gitt av kongen av Thailand til hoffleveandører.



## Eksterne lenker
*
Cervecería de Baja California

**Cervecería de Baja California** er et meksikansk bryggeri som befinner seg i Mexicali. Bryggeriet ble stiftet i 2002, og er kjent for ølet *Cerveza Cucapá*. Navnet Cucapá kommer fra urfolk som bodde i Mexicalidalen.

Ølmerker i Cucapáserien:
*Cucapá Clasica
*Cucapá Obscura
*Cucapá Chupacabras Pale Ale
*Cucapá Trigueña
*Cucapá Honey
*Cucapá Jefe
*Cucapá Mestiza

## Eksterne lenker
* Cerveza Cucapá
Charles Palmer

**Charles Palmer** (født 18. august 1869, død 14. november 1947) var en britisk skytter som deltok i de olympiske leker 1908 i London og 1912 i Stockholm.

Palmer ble olympisk mester i skyting under OL 1908 i London. Han var med på det britiske laget som vant lagskytingen i trap med 407 poeng foran Canada med 405. De andre på laget var Alexander Maunder, James Pike, John Postans, Frank Moore og Peter Easte. Det var sju lag med seks mann på hvert som deltok i konkurransen som ble gjennomført 10. og 11. juli 1908. Palmer skjøt 71 poeng som var det tredje beste resultatet på det britiske laget. Fire år senere, under OL 1912 i Stockholm, var han med på det britiske laget som kom på andreplass i trap bak USA.

## OL-medaljer
* 1908  London &ndash;  **Gull** i skyting, trap lagskyting (Storbritannia)
* 1912  Stockholm &ndash;  Sølv i skyting, trap lagskyting (Storbritannia)

## Eksterne lenker
*
Blow Up Your Video

***Blow Up Your Video*** er det ellevte studioalbumet av det australske hard rockbandet AC/DC, utgitt 18. januar 1988. Albumet ble innspilt på Miraval Studio i Le Val, Frankrike i perioden august-september 1987. 

Albumet ble produsert av Harry Vanda og George Young, produksjonsteamet bak bandets tidligere album. Dette var også det siste studioalbumet der trommeslager Simon Wright medvirker. 

Albumet ble bandets mest solgte album med nytt materiale siden *[[For Those About to Rock (We Salute You)]]*. *Blow Up Your Video* oppnådde 2.-plass i Storbritannia og 12.-plass i USA. Bandet spilte fire låter fra albumet på den påfølgende verdensturnéen, «Heatseeker», «That's the Way I Wanna Rock 'n' Roll», «Nick of Time» og «Go Zone». «Heatseeker» og «That's the Way I Wanna Rock 'n' Roll» er også på *AC/DC Live Collector's Edition*. «Heatseeker» ble en topp 20-hit i Storbritannia. Albumet ble utgitt på nytt i 2003 som en del av *AC/DC Remasters*-serien. 

Under *Blow Up Your Video*-verdensturnéen besluttet Malcolm Young seg for å legge seg frivillig inn til behandling på sykehus på grunn av alkoholproblemer. I hans sted spilte Malcolm og Angus' nevø, Stevie Young rytmegitar.

## Sporliste
Alle sangene er komponert av Malcolm Young, Angus Young og Brian Johnson.

#«Heatseeker» – 3:50
#«That's the Way I Wanna Rock 'n' Roll» – 3:43
#«Meanstreak» – 4:08
#«Go Zone» – 4:26
#«Kissin' Dynamite» – 3:58
#«Nick of Time» – 4:16
#«Some Sin for Nuthin'» – 4:11
#«Ruff Stuff» – 4:34
#«Two's Up» – 5:25
#«This Means War» – 4:23

Sangene «Snake Eye» og «Borrowed Time» ble også spilt inn, men disse ble kun gitt ut på 12-tommers singleversjonen av «Heatseeker» og «That's the Way I Wanna Rock 'n' Roll» respektive. «Snake Eye» var også inkluder på en 3-tommers CD-single for «Heatseeker». Demosporene til sangene «Let Loose» og «Alright Tonight» ble stjålet og gitt ut ulovlig og ble derfor ikke med på det endelige albumet.

## Personell
*Brian Johnson – vokal
*Angus Young – gitar
*Malcolm Young – rytmegitar, bakgrunnsvokal
*Cliff Williams – bass, bakgrunnsvokal
*Simon Wright – trommer, perkusjon

## Eksterne lenker
* 
* Sangtekster på AC/DCs offisielle nettsted
* BlowUpYourVideo  Fansite
* AC/DC One Fansite
Flick of the Switch

***Flick of the Switch*** er det niende studioalbumet av det australske hard rock-bandet AC/DC, utgitt 15. august 1983. 

Albumet ble produsert av AC/DC og nådde 4.-plass på listene i Storbritannia og 15.-plass i USA. Albumet ble sertifisert til platina av RIAA selv om musikkanmeldernes kritikk ikke var av de beste.

Etter at gitarist Malcolm Young og trommeslager Phil Rudd røk uklar, fikk Rudd sparken og måtte forlate bandet midtveis i innspillingen av albumet. Rudd hadde spilt inn alle trommesporene, og til tross for at bandet hyret trommeslageren B. J. Wilson, var det kun Rudds trommer som ble benyttet på det ferdige albumet. Simon Wright ble senere hentet inn som erstatter, og han medvirker i musikkvideoene til «Flick of the Switch», «Nervous Shakedown» og «Guns for Hire» og var også med på den påfølgende turneen. Rudd flyttet i mellomtiden til New Zealand men var tilbake som medlem av bandet fra 1994 og spilte på albumet *[[Ballbreaker]]* fra 1995.

Albumet ble utgitt på nytt i 2003 som en del av *AC/DC [[Remaster]]s*-serien.

## Sporliste
Alle låtene er skrevet av Angus Young, Malcolm Young og Brian Johnson.

#«Rising Power» – 3:45
#«This House Is on Fire» – 3:25
#«Flick of the Switch» – 3:15
#«Nervous Shakedown» – 4:29
#«Landslide» – 3:59
#«Guns for Hire» – 3:26
#«Deep in the Hole» – 3:21
#«Bedlam in Belgium» – 3:54
#«Badlands» – 3:40
#«Brain Shake» – 4:09

## Personell
*Brian Johnson – vokal
*Angus Young – gitar
*Malcolm Young – gitar
*Cliff Williams – bass
*Phil Rudd – trommer

## Eksterne lenker
* 
* Sangtekster på AC/DCs offisielle nettsted
Brunjord

**Brunjord** er en jordtype som finnes i varmere strøk hvor nedbrytningen går raskt, spesielt hvis det er mineralrik berggrunn. Jorda er homogen og lett på grunn av stor biologisk aktivitet av mark og andre organismer. Dette gir et godt grunnlag for plantevekst, og artsrikdommen blir stor. 

I Norge finnes brunjord først og fremst i sørvendt og lavereliggende terreng i den sørlige delen av landet, hvor man også finner edelløvskoger. 12,5% av den produktive skogen i Norge har brunjord.

## Litteratur
* 
*
Bernhard Larsson

**Bernhard Larsson** (født 14. august 1879 død 1. august 1947) var en svensk skytter som deltok i de olympiske leker 1912 i Stockholm.

Larsson ble olympisk mester i skyting under OL 1912 i Stockholm. Han var med på det svenske laget som vant lagkonkurransen rifle 300 meter med 5655 poeng foran Norge med 5605. De andre på laget var Mauritz Eriksson, Hugo Johansson, Erik Blomqvist, Carl Björkman og Gustaf Adolf Jonsson. Det var sju lag som deltok og det var seks mann på hvert lag. Larsson skjøt totalt 914 poeng som var det nest svakeste resultatet på det svenske laget. Han var også med på det svenske laget som kom på tredjeplass i lagskytingen med armégevær.

## OL-medaljer
* 1912  Stockholm &ndash;  **Gull** i skyting, 300 meter rifle, lagskyting (Sverige)
* 1912  Stockholm &ndash;  Bronse i skyting, armégevær, lagskyting (Sverige)

## Referanser


## Eksterne lenker
*
Cervecería Minerva

**Cervecería Minerva** er et meksikansk bryggeri som befinner seg i Zapopan i Jalisco.

Ølmerker fra Cervecería Minerva:
*Colonial
*Viena
*Stout

## Eksterne lenker
* Cervecería Minervas offisielle hjemmesider
Cervecería Primus

**Cervecería Primus** er et meksikansk bryggeri som befinner seg ved Barranca del Muerto i Mexico by. Bryggeriet er kjent for sitt øl, *Tempus* og *Tempus Doble Malta*.

## Eksterne lenker
* Cervecería Primus offisielle hjemmesider
Frostjord

**Frostjord** er en jordtype i områder med kaldt klima, der jorda har varig tele og bare et tynt overflatesjikt tiner om sommeren. 
Jordtypen er vanlig i Arktis, blant annet på Svalbard og enkelte steder i høyfjellet. I Nord-Norge forekommer frostjord også som palsmyr.
Typisk for frostjord er at de øvre vannfylte jordlagene fryser og løfter seg, for så ved tiningen langsomt å sige nedover bakken. Dette blir kalt solifluksjon eller sigejord. Jordtypen setter særlige krav til plantene som lever i disse områdene.

## Se også
*Tundra

## Referanser


## Litteratur
*
Produsent (biologi)

En **produsent** er en **fotoautotrof** eller **kjemoautotrof organisme**, som i biologisk sammenheng er en levende organisme som driver fotosyntese eller kjemosyntese. Produsentene utgjør det første trofiske nivået i en næringskjede, og måten produsentene henter ut energi på utgjør én av tre basismåter en organisme kan hente energi på.

Produsenter er typisk alger og planter (alt fra encellede alger til enorme trær) som ikke eter andre organismer, men henter energien fra jordsmonnet eller vannet der de lever. De produserer selv energien de trenger gjennom fotosyntese eller kjemosyntese. Og sånn blir solenergien omgjort til basisenergi for næringskjeden. Det eneste unntaket er energi som hentes fra hydrotermisk aktivitet (fra hydrotermisk skorsteiner på havbunnen). Produsentene danner grunnlag for alt liv på jorda og står derfor alltid nederst i næringspyramiden. Produsentene bruker bare  av den solenergien de mottar i fotosyntesen. Som alle andre levende organismer har produsentene celleånding. Ofte blir produsenter betraktet som *«alt det grønne»* på jorda.

## Referanser


## Se også
* Autotrofi 
* Toppkonsument
* Konsument
* Nedbryter
* Trofisk nivå

## Eksterne lenker
*
Mykorrhiza

Mykorrhiza, også kalt sopprot, er et symbiotisk samspill mellom en plante og en sopp.

Soppen legger seg som en «strømpe» rundt de fine siderøttene og kan øke plantens opptaksområde for vann og næringsstoffer opptil ti ganger. Gjennom dette bidrar soppen særlig til opptak av mineraler og vann, men også til mindre mengder nitrogen- og fosforholdige forbindelser. I tillegg fungerer soppen som et beskyttende lag ved å produsere ulike giftstoffer som hemmer andre sopper og bakterier. Planten på sin side forsyner soppen med energi i form av karbohydrater, og gir opptil en fjerdedel av sin fotosynteseproduksjon til soppen.

Det finnes to hovedtyper mykorrhiza. Ektomykorrhiza danner et ytre nettverk rundt røttene, og fører ofte til at små røtter endrer utseende avhengig av hvilken soppart som inngår i samspillet. Endomykorrhiza, derimot, vokser inn i selve rotcellene og gir vanligvis ingen synlige endringer i rotenes form.

## Referanser


## Litteratur
* 
* 

## Eksterne lenker
*
Appenzeller skjegghøns

**Appenzeller skjegghøns** er en lett hønserase som stammer fra området Appenzell i Sveits. 

Den ble avlet fram på slutten av 1800-tallet som landhøns. Den er tilpasset kaldt klima på grunn av at den stammer fra Alpene. Det er trolig derfor de har skjegg. Rasen er en god verper, men har for det meste ingen utpreget rugelyst. De som har kyllinger, er flinke og passer på ungene og er flinke å forsvare dem med nebb og klør. Den er livlig og temperamentsfull. Den er også flink til å finne mat selv når den går fritt. Rasen finnes ikke som dverg. Eggene er hvite og veier 60 gram. Hanen veier 2–2,3 kg, og hønen veier 1,7 kg.

## Farger
* Svart
* Blå randtegnet
* Gullhalset
## Eksterne lenker
*
Uren (Stavanger)

**Uren** var en rode i Stavanger sentrum som ble tatt i bruk tidlig på 1700-tallet og som var i bruk til langt ut på 1800-tallet.

Geografisk dekket roden på 1700-tallet omtrent området fra Søregata til Skolebekken, langs Skolebekken til Byparken, videre til Domkirkeplassen, Urgata og Kirkegata omtrent til Steinkargata, videre ned til Kulturhuset og tilbake til Søregata.

På 1800-tallet ble Uren navnet på en enda større rode, som også omfattet Torget og Skagen.

Rodenavnet er trolig grunnlaget for de tidligere gatenavnene «Uhrgaden» (dagens Kirkegata) og «Lille Uhrgaden» (dagens Urgata) og «Uhrbakken» (dagens Prostebakken).

Det er uvisst hvor en opprinnelig hentet navnet Uren fra.

## Kilder
* Ersland Geir Atle og Arne Solli: Stavanger bys historie, bind 1. Bispeby og borgarby – frå opphavet til 1815, Stavanger, 2012, side 301ff og 319. 
* Arne Kvitrud: Arnegård i Stavanger, Ætt og heim, 2009.
Jorge del Castillo

**Jorge Alfonso Alejandro Del Castillo Gálvez** (født 2. juli 1950 i Lima) er en peruansk advokat og politiker. Han er generalsekretær i det peruanske Aprista-partiet og har vært ordfører i Lima og Barranco. Del Castillo var statsminister fra 2006 til 2008.

## Referanser
Beer Factory

**Beer Factory** er et meksikansk mikrobryggeri som befinner seg i Mexico by. Bryggeriet er kjent for å ha sin egen restaurant hvor besøkende kan nyte deres produkter sammen med et måltid. Beer Factory har flere restauranter i Mexico. Bryggeriet er blant annet kjent for en del av sine ølsorter med tropiske fruktsmaker.

Ølmerker fra Beer Factory:
*5 De Mayo
*Cascabel
*Celebración
*Coronel
*Coyote
*Equinox
*Extra Light
*Heavy Metal
*Luna Llena
*Santa Fe
*Santa Fe Wheat

## Eksterne lenker
* Beer Factory sine offisielle hjemmesider
Heimarmene

**Heimarmene** (gresk: εἱμαρμένη) betyr en form for skjebne eller karma. Heimarmene som skjebne er en slags stjernetvang. Denne stjernetvangen er et resultat av stjerne- og planetkonstelasjoner og kan ligne litt på det man opererer med innen astrologi. Det finnes tre former for skjebne: Den karmiske skjebnen, livets lodd og heimarmene.
ETF

**ETF** kan være:
*Børshandlet fond (eng: exchange-traded fund) 
*Det europeiske yrkesopplæringsinstituttet (eng: European Training Foundation)
Fedje (tettsted)

**Fedje** er et tettsted og administrasjonssenter i Fedje kommune i Vestland med  innbyggere per 1. januar . Tettstedet ligger på nordsiden av øya Fedje.

Fra Fedje ferjekai går det ferje til Sævrøyna i Austrheim, forbindelsen er del av fylkesvei 568.

## Referanser
Hugo Johansson

**Carl Hugo Johansson** (født 16. juni 1887 død 23. februar 1977) var en svensk skytter som deltok i flere olympiske leker, 1912 i Stockholm, 1920 i Antwerpen og 1924 i Paris.

Johansson ble olympisk mester i skyting under OL 1912 i Stockholm. Han var med på det svenske laget som vant lagkonkurransen rifle 300 meter med 5655 poeng foran Norge med 5605. De andre på laget var Mauritz Eriksson, Erik Blomqvist, Bernhard Larsson, Carl Björkman og Gustaf Adolf Jonsson. Det var sju lag som deltok og det var seks mann på hvert lag. Johansson skjøt totalt 975 poeng som var det nest beste resultatet på det svenske laget, en poeng mindre enn Mauritz Eriksson. Han var også med på det svenske laget som kom på tredjeplass i lagskytingen med armégevær. 
Åtte år senere, under OL 1920 i Antwerpen vant sin andre olympiske tittel i skyting, han vant 600 meter armégevær liggende foran landsmannen Mauritz Eriksson. 
 
## OL-medaljer
* 1912  Stockholm &ndash;  **Gull** i skyting, 300 meter rifle, lagskyting (Sverige)
* 1920  Antwerpen &ndash;  **Gull** i skyting, 600 meter armégevær liggende
* 1912  Stockholm &ndash;  Bronse i skyting, Armégevær lagskyting (Sverige)
* 1920  Antwerpen &ndash;  Bronse i skyting, 300 m armégevær stående, lagskyting (Sverige)
* 1920  Antwerpen &ndash;  Bronse i skyting, 600 m armégevær liggende, lagskyting (Sverige)

## Eksterne lenker
*
Fortegn (musikk)

**Fortegn** er i musikk samlebetegnelsen på symboler som indikerer at noter på en bestemt notelinje skal heves eller senkes. De vanligste fortegnene er (kryss), som angir at en tone skal heves et halvtonetrinn, og , som angir at den skal senkes tilsvarende. Begge finnes i doble varianter ( og ). Det finnes også fortegn for notasjon av mikrotonal musikk.

Faste fortegn plasseres vanligvis mellom nøkkelen og taktartsangivelsen i begynnelsen av et partitur. Disse gjelder for hele verket med mindre de oppheves med oppløsningstegn.

Løse eller tilfeldige fortegn plasseres fortløpende foran toner i notesystemet. De gjelder kun ut den gjeldende takten, og kun i samme oktav fortegnet er notert inn i. Tross dette er «overflødige» fortegn anbefalt brukt ved potensielle tvilstilfeller. For eksempel bør man når tonen Fiss opptrer i en oktav og tonen F i en annen notere sistnevnte med oppløsningstegn. Man bør også sette inn fortegn som en påminnelse ved tilfeller der en tone forekommer i sin opprinnelige form etter flere forekomster med løse fortegn i taktene før.

Et løst fortegn oppløser eventuelle faste fortegn og foregående løse fortegn knyttet til samme tonetrinn. I tilfeller med doble fortegn vil man noen ganger likevel se en sammensetning av flere fortegn, for eksempel er det vanlig å sette oppløsningstegn før krysset når tonen Cississ (med dobbelkryss) etterfølges av tonen Ciss. Et enkeltstående kryss ville imidlertid også angitt tonen Ciss.

## Begrunnelse og historie

Faste fortegn ble tatt i bruk av praktiske grunner, for å slippe å benytte løse fortegn foran hver note. 
Her er for eksempel H-dur skalaen med bare løse fortegn:

og her er den samme skalaen med fast fortegn for H-Dur:

Fortegn  med én enkel , det eldste fortegnet, har vært benyttet siden middelalderen. Fortegn med mer enn én dukket først opp i det 16. århundre og fortegn med kryss i det 17. århundre. Rekkefølgen av fortegnene ble imidlertid ikke standardisert før senere.

## Tonearter og alternative toner

## Eksterne lenker
*
Arthur Buchardt

**Arthur Buchardt** (født 1948) er en norsk forretningsmann, mest kjent for å arbeide med utvikling av eiendom.

## Bakgrunn og virke

Buchardt ble født i Drammen, men hadde store deler av sin oppvekst på Nesodden og i Brumunddal. Han er utdannet diplomøkonom ved Handelshøyskolen BI. Han har vært gjennom to ekteskap, med blant andre Wenche Myhre som han var gift med i fire år.

Han har i mange år arbeidet som forretningsmann, og eiendomsutvikler. Hotellprosjektene, som befinner seg i Norge, Sverige og Finland, eies gjennom AB Invest AS som er morselskapet i AB Invest konsernet. Arthur Buchardt har en eierandel på 51 % i konsernet, mens hans sønn Anders Buchardt eier de resterende 49 %. Ifølge tidsskriftet *[[Kapital (tidsskrift)|Kapital]]* hadde Buchardt en formue på 3,750 milliarder norske kroner i 2019.

## Referanser


## Eksterne lenker
* «Full fart oppover», artikkel i *[[Dagbladet]]* 7. juni 2003
* Nettsted for Buchardts firma AB invest
One Detroit Center

**One Detroit Center** (500 Woodward Ave. Detroit, MI 48226), også kjent som **Comerica Tower at Detroit Center** etter sin leietager, er en skyskraper i sentrum av Detroit i Michigan. Med sine 189 meter er den 43 etasjers høye bygningen den høyeste kontorbygningen i Michigan, og delstatens nest høyeste etter det sentrale hotelltårnet tilhørende Renaissance Center noen kvartaler unna. Selv om Penobscot Building har flere etasjer (45 over bakken mot 43), er Comerica Towers etasjer høyere, og takhøyden er omtrent 20 meter høyere enn Penobscots. Det totale gulvarealet er 155 585.46 km².

Bygningens leietager er banken Comerica, som for å ekspandere videre kunngjorde at de ville flytte sine hovedkvarter til Dallas i Texas i 2007, men fortsatt være til stede i Michigan. Banken har tatt over en mengde banker i andre delstater som Texas, Florida og California. Bankens leieavtale med Comerica Tower utløper i 2012.

## Arkitektur

Bygningen ble tegnet av arkitektene John Burgee og Phillip Johnson, innflytelsesrike partnere i postmoderne arkitektur. Comerica Tower ble bygget mellom 1991 og 1993. For å skape en stilistisk lenke til fortiden, ble den tegnet i historisk stil, med flamsk-inspirerte spirer. Besøkende i Detroit blir ofte overrasket over bygningens unge alder. Bygningen huser flere selskaper og firmaer, blant annet noen av de største advokatfirmaene i Detroit, samt andre banker. Bygningen blir ikke flombelyst om natten, i motsetning til den lett identifiserbare Penobscot Building. Bygningen huser også en restaurant.

Et tvillingtårn kalt *Two Detroit Center* ble foreslått bygd rett øst for bygningen da planen om å bygge One Detroit Center (Comerica Tower) ble vedtatt, men et sviktende kontormarked skrinla planene, og Two Detroit Center ble skrinlagt for godt.

## Referanser


## Referanser og litteratur
*Hill, Eric J. og John Gallagher. *AIA Detroit: The American Institute of Architects Guide to Detroit Architecture*. Wayne State University Press, 2002. ISBN 0-8143-3120-3
*Meyer, Katherine Mattingly og Martin C.P. McElroy med forord av W. Hawkins Ferry, Hon A.I.A. *Detroit Architecture A.I.A. Guide Revised Edition*. Wayne State University Press, 1980. ISBN 0-8143-1651-4
*Sharoff, Robert. *American City: Detroit Architecture*. Wayne State University Press, 2005. ISBN 0-8143-3270-6

## Eksterne lenker
* 
* Comerica Towers beliggenhet på Google Maps
* Comerica Tower på Emporis.com
* SkyscraperPage.coms profil om Comerica Tower
Dime Building

**Dime Building** er høyblokk i sentrum av Detroit, Michigan. Den ligger ved siden av Penobscot Building. Bygningen har 23 etasjer, åtte heiser og ble bygd mellom 1910 og 1912. Den blir brukt som kontorbygning, restaurant og har butikklokaler. Bygningen ble bygd i nyklassisk stil, og det ble blant annet brukt mye kalkstein i byggingen. Den ble tegnet av Daniel Burnham. I 2002, ble en 40 millioner dollarsrenovering ferdigstilt. Bygningen har byttet navn flere ganger, og fikk navnet *Dime Building* i 2002. Da den var ferdigstilt i 1912, var bygningen hjem til Dime Savings Bank.

## Referanser


## Litteratur
*Hill, Eric J. og John Gallagher. *AIA Detroit: The American Institute of Architects Guide to Detroit Architecture*. Wayne State University Press, 2002. ISBN 0-8143-3120-3
*Meyer, Katherine Mattingly og Martin C.P. McElroy med forord av W. Hawkins Ferry, Hon A.I.A. *Detroit Architecture A.I.A. Guide Revised Edition*. Wayne State University Press, 1980. ISBN 0-8143-1651-4

*Sharoff, Robert. *American City: Detroit Architecture*. Wayne State University Press, 2005. ISBN 0-8143-3270-6
## Eksterne lenker
* 
* Dime Buildings beliggendhet på Google Maps
* Detaljer om Dime Building på Emporis.com
* SkyscraperPage.coms profile om Dime Building
Honduras under Paralympiske sommerleker 2008

**[[Honduras]]** sendte en tropp til **[[Paralympiske sommerleker 2008]]** i Beijing i Kina. Landet konkurrerte blant annet i rollestolbasket og friidrett. Honduras tok ingen medaljer i lekene.

## Medaljer

## Referanser


## Eksterne lenker
* Den internasjonale paralympiske komité
Mallin

**Mallin** AS er et privat norsk investeringsselskap. Det har to heleide datterselskap: Mallin Eiendom AS og Mallin Venture AS. Det første av disse var involvert i en prinsipielt viktig Høyesterettsavgjørelse om rettigheter til tomtefestehavere i 2007.

Per 2008 eies Mallin AS 40 prosent av Cecilie Nustad og 20 prosent hver av Tharald Nustad, Carmencita Nustad og Peder Nustad. Daglig leder i firmaet og datterseskapene er Arne Medlien, og styreformann er Erik Engebretsen. Firmaet har adresse i Oslo.

Firmaet står oppført med stiftelsesår i 1960 i Brønnøysundregistrene, men skriver på egen nettside at det er etablert i 1982.

Mallin bidro i 2007 med støtte til WWFs klimaskole.

## Mallin Eiendom AS
Mallin Eiendom ble stiftet i 1982. Mallin Eiendom har datterfirmaene Rosenkrantzgate 21 AS og ME Invest KS.

I 2007 saksøkte Mallin Eiendom 54 beboerne i en terrasseblokk fra 60-tallet på Ullern i Oslo. Firmaet vant først i Oslo tingrett, men tapte i Høyesterett.

## Mallin Venture AS
Mallin Venture ble stiftet i 2004. Det er et ledende selskap i Norge innen investeringer i miljøsektoren, og blant Europas mest erfarne investorer innen renseteknologi. Selskapet har blant annet investert i bioenergiselskapet Cambi ASA, Biowater Technology og Salsnes Filter.

## Referanser
EM i friidrett 1994 – 100 meter menn

Resultatene ved øvelsen **100 meter menn** ved EM i friidrett 1994 i Helsingfors, Finland. Finalen ble avholdt 8. august.

Geir Moen, Kennet Kjensli og Aham Okeke representerte Norge. Geir Moen vant sølvmedalje, Kennet Kjensli kom til semifinalen, mens Aham Okeke var påmeldt men startet ikke.

## Rekorder
Rekorder før denne konkurransen:

Det ble satt nye mesterskapsrekorder under konkurransen:

## Resultater
### Kvalifiseringsheat
#### Heat 1
*Vind: -0,9 m/s

#### Heat 2
*Vind: +0,8 m/s

#### Heat 3
*Vind: +0,3 m/s

#### Heat 4
*Vind: -0,8 m/s

#### Heat 5
*Vind: -0,4 m/s

#### Heat 6
*Vind: +0,1 m/s 

### Kvartfinaler
#### Kvartfinale 1
*Vind: +0,7 m/s

#### Kvartfinale 2
*Vind: -0,3 m/s

#### Kvartfinale 3
*Vind: +0,5 m/s

#### Kvartfinale 4
*Vind: -0,7 m/s 

### Semifinaler
#### Semifinale 1
*Vind: -0,7 m/s 

#### Semifinale 2
*Vind: +1,7 m/s

### Finale
*Vind: -0,5 m/s

## Eksterne lenker
* Resultater
Paul Colas

**Paul René Colas** (født 6. mai 1880, død 9. september 1956) var en fransk skytter som deltok i flere olympiske leker, 1908 i London, 1912 i Stockholm, 1920 i Antwerpen og 1924 i Paris.

Colas ble olympisk mester i skyting to ganger under OL 1912 i Stockholm. Han vant både 300- og  600 meter frigevær. Fire år tidligere, under OL 1908 i London var han med på det franske laget som kom på tredjeplass i lagskyting rifle 50 og 100 yards. Sin fjerde og siste olympiske medalje tok i lagskyting frigevær under OL 1924 i Paris.
   
## OL-medaljer
*  1912  Stockholm &ndash; **Gull** i skyting, 300 meter frigevær, tre stillinger  Frankrike
*  1912  Stockholm &ndash; **Gull** i skyting, 600 meter frigevær  Frankrike
*  1924  Paris &ndash;  Sølv i skyting, lagskyting frigevær  Frankrike
*  1908  London &ndash; Bronse i skyting, 50 og 100 yards rifle lagskyting  Frankrike
 
## Referanser


## Eksterne lenker
*
Fylkesvei 7536

**Fylkesvei 7536** går mellom Drag og Hellandsberg i Hamarøy kommune.

Frem til 2019 hadde veien betegnelsen fylkesvei 682 (Nordland).

## Kommuner og knutepunkter

*Hellandsberg

*Endepunkt Helland kai

## Referanser




## Eksterne lenker
* Vegvesenets vegkart 
*
Portugal under Paralympiske sommerleker 2008

**[[Portugal]]** sendte en tropp til **[[Paralympiske sommerleker 2008]]** i Beijing. Landet sendte 35 utøvere som konkurrerte i syv grener.

## Medaljer

## Se også
* Paralympiske sommerleker 2008

## Eksterne lenker
* Paralympiske sommerleker 2008 – offisiell nettside
* Federação Portuguesa de Desporto para Deficientes
* Den internasjonale paralympiske komité
Puerto Rico under Paralympiske sommerleker 2008

**[[Puerto Rico]]** sendte en tropp til **[[Paralympiske sommerleker 2008]]** i Beijing. De puertoricanske utøverne deltok bl.a. i skyting og seiling.

## Medaljer
Landet vant én medalje, en bronse.

## Se også
* Paralympiske sommerleker 2008

## Referanser


## Eksterne lenker
* Paralympiske sommerleker 2008 – offisiell nettside
* Den internasjonale paralympiske komité
Sándor Prokopp

**Sándor Prokopp** (født 7. mai 1887, død 4. november 1964 i Budapest) var en ungarsk skytter som deltok i flere olympiske leker, 1908 i London, 1912 i Stockholm og 1924 i Paris.

Prokopp ble olympisk mester i skyting under OL 1912 i Stockholm. Han vant 300 meter armégevær, tre stillinger med 97 poeng to mer enn amerikaneren Carl Osburn og Engebret Skogen fra Norge som kom på sølv- og bronseplass.
   
## OL-medaljer
* 1912  Stockholm &ndash;  **Gull** i skyting, 300 meter armégevær, tre stillinger

## Eksterne lenker
*
Serbia under Paralympiske sommerleker 2008

**[[Serbia]]** sendte en tropp til **[[Paralympiske sommerleker 2008]]** i Beijing. Troppen tok to medaljer og endte på 56.-plass medaljestatistikken.

## Medaljer

## Se også
* Paralympiske sommerleker 2008

## Referanser


## Eksterne lenker
* Paralympiske sommerleker 2008 – offisiell nettside
* Den internasjonale paralympiske komité
* Resultater hos Den internasjonale paralympiske komité
Slovakia under Paralympiske sommerleker 2008

**[[Slovakia]]** sendte en tropp til **[[Paralympiske sommerleker 2008]]** i Beijing. De slovakia utøverne deltok bl.a. i skyting, sykling og bordtennis.

## Medaljer

## Se også
* Paralympiske sommerleker 2008

## Eksterne lenker
* Paralympiske sommerleker 2008 – offisiell nettside
* Slovakias paralympiske komité
* Den internasjonale paralympiske komité
Sør-Korea under Paralympiske sommerleker 2008

**[[Sør-Korea]]** sendte en tropp til **[[Paralympiske sommerleker 2008]]** i Beijing i Kina. Landets tropp besto av 79 utøvere og 54 delegasjonsmedlemmer. Troppens mål var å ende på 14.-plass eller bedre på medaljestatistikken. Blant deltakerne var verdensrekordholderne Park Jong-chul i styrkeløft, Min Byeong-oen i svømming og Hong Suk-man i friidrett.

## Se også
* Paralympiske sommerleker 2008

## Eksterne lenker
* Paralympiske sommerleker 2008 – offisiell nettside
* Den internasjonale paralympiske komité
* Sør-Koreas paralympiske komité
* Resultater hos paralympic.org
Vera Holte

**Vera Holte** (født 1972) er en norsk skuespiller og produsent. 

## Utdannelse
Holte er skuespillerutdannet fra Lee Strasberg Institute i London og er utdannet lektor med hovedfagsoppgave fra NTNU. Hun har undervist i teater ved Norsk Skuespillerinstitutt, Produsentstudiet i Harstad, Norges teknisk-naturvitenskapelige universitet (NTNU), Høgskolen i Volda, Høgskolen i Bodø, Høgskolen i Harstad og UiT Norges arktiske universitet.  

I 2015 ble hun sertifisert av den amerikanske scenepedagogen Ivana Chubbuck som skuespillercoach i Chubbucks skuespillerteknikk, og har sammen med to andre Chubbuck-coacher etablert sin egen virksomhet i Oslo under navnet Chubbuck Norway.  

## Stipender
I 2007 fikk hun Statens arbeidstipend for nyetablerte kunstnere, og i 2008, 2016, 2017 fikk hun Statens kunstnerstipend.

## Kunstnerisk virke
Hun filmdebuterte som 13-åring i 1985 med hovedrolle i spillefilmen og TV-serien *[[Nattseilere]]*. Hun har senere hatt mindre roller i TV-serien *[[Monster (TV-serie)|Monster]]* (NRK 2017), TV-serien *[[Øyevitne (miniserie)|Øyevitne]]* (NRK 2014) og spillefilmen *[[På bølgelengde]]* (2011)

I 2004 startet hun foretaket Holte Produksjoner og har siden vært produsent og skuespiller for teaterforestillingene *Jakten på den forsvunne buksa!*, *Prinsessa som gikk til jordas hjerte*, *Nummer To – Tre elskerinner forteller én historie*, *Jenta, mammaen og søpla*, *Biblioteksmysterier*, *Anna Elisabeths dagbok* og *Tida tok meg i handa*.

## Referanser


## Eksterne lenker
* 
*  Vera Holtes hjemmeside - besøkt 28. juni 2018
Ivar Mathisen (padler)

**Ivar Mathisen** (1920–2008) var en norsk padler som deltok i de olympiske leker 1948 i London og 1952 i Helsingfors.

Mathisen vant en olympisk sølvmedalje i padling under Sommer-OL 1948 i London. Han kom på andreplass i K2  meter sammen med Knut Østby bak svenskene Gunnar Åkerlund og Hans Wetterström. På K2 1000 meter ble de nummer fire.

Han vant kongepokalen i 1950.

## OL-medaljer
* 1948  London -   Sølv i padling, K2  meter

## Medaljer i norske mesterskap

## Se også
* Norgesmesterskapet i enerkajakk
* Norgesmesterskapet i toerkajakk

## Referanser


## Eksterne lenker
*
Ivar Mathisen

**Ivar Mathisen** er navnet til flere personer:

* Ivar Mathisen (padler), OL-deltaker i 1948
* Ivar Mathisen (1921–2008), politiker
Incredible String Band

**Incredible String Band** var et psykedelisk folkband fra Skottland som begynte i 1965. Bandet ble dannet av Clive Palmer, Robin Williamson og Mike Heron i Edinburgh.

Etter at Palmers sluttet allerede i 1966 opptrådte Williamson og Heron som en duo, senere forsterket av andre musikere.

De var en av artistene som opptrådde på Woodstockfestivalen i 1969.

Bandet fikk en stor tilhengerskare, særlig med albumene *The 5000 Spirits or the Layers of the Onion*, *The Hangman's Beautiful Daughter* og *Wee Tam and the Big Huge*. 

De blir ansett som pionere innenfor sjangeren, gjennom å integrere et stort utvalg av tradisjonelle musikkformer og instrumenter, i utviklingen av verdensmusikk.

De fikk mange fans før de la opp i 1974. De gjorde et come-back i 1999 med skiftende besetninger og sluttet igjen i 2006.

## Diskografi
* *The Incredible String Band* (Elektra, 1966)
* *The 5000 Spirits or the Layers of the Onion* (Elektra, 1967)
* *The Hangman's Beautiful Daughter* (Elektra, 1968)
* *Wee Tam and The Big Huge* (Elektra, 1968) Utgitt som to separate album.
* *Changing Horses* (Elektra, 1969)
* *I Looked Up* (Elektra, 1970)
* *U* (Elektra, October 1970)
* *Be Glad for the Song Has No Ending* (Island, 1971)
* *Relics* (Elektra samlealbum)
* *Liquid Acrobat as Regards the Air* (Island, 1971)
* *Earthspan* (Island, 1972)
* *No Ruinous Feud* (Island, 1973)
* *Hard Rope and Silken Twine* (Island, 1974)
* *Seasons They Change* (Island samlealbum, 1976)
* *BBC Radio 1 Live On Air* (1991)
* *BBC Radio 1 Live In Concert* (1992)
* *The Chelsea Sessions 1967* (1997, CD)
* *Nebulous Nearnesses* (2004, CD)
* *Across The Airwaves: BBC Radio Recordings 1969-74* (2007, CD)

## Singler (bare i Storbritannia)
* Way Back In The 1960s / Chinese White (Elektra, 1967)
* Painting Box / No Sleep Blues (Elektra, 1967)
* Big Ted / All Writ Down (Elektra, 1969)
* This Moment / Black Jack Davy (Elektra, 1970)
* Black Jack David / Moon Hang Low (Island, 1972)
* At The Lighthouse Dance / Jigs (Island, 1973)

## Referanser


## Eksterne lenker
*
Harry Adams

**Harry Lester Adams** (født 1. oktober 1880 i Massachusetts, død 16. februar 1960) var en amerikansk skytter som deltok i de olympiske leker 1912 i Stockholm og 1920 i Antwerpen.

Adams ble olympisk mester i skyting under OL 1912 i Stockholm. Han var med på det amerikanske laget som vant armégevær lagskyting med 1687 poeng foran Storbritannia med 1602. De andre på laget var Charles Burdette, Allan Briggs, John Jackson, Carl Townsend Osburn og Warren Sprout. Det var ti lag som deltok og det var seks mann på hvert lag, konkurransen ble avviklet 29. juli 1912. Hver deltaker skjøt 15 skudd på hver av distansene 200-, 400-, 500- og 600 meter.  Adams skjøt totalt 283 poeng som var det nest beste resultatet på det amerikanske laget.

## OL-medaljer
* 1912  Stockholm &ndash;  **Gull** i skyting, armégevær lagskyting (USA)

## Referanser


## Eksterne lenker
*
Nylænde (Oslo)

**Nylænde** (1–23, 6–10) er en gate og et borettslag på Lambertseter i Oslo. Navnet «Nylænde» er etter det norske tidsskriftet Nylænde, med Gina Krog som redaktør. Parallellgata til «Nylænde» heter «Gina Krogs vei». Gata går også i parallell med et nærliggende skogholt med tursti som går forbi stedet der hoppbakkene kjent som «Bekkelagsbakkene» lå før.

## Borettslaget
Nylænde borettslag består av 368 leiligheter fordelt på 18 bygninger. Det drives av OBOS. Borettslaget er på 43 352 m², og ligger i Gina Krogs vei, Lambertseterveien, Nylænde og Østerlisvingen. Den første familien flyttet inn i 1954.

## Litteratur
* 

## Eksterne lenker
* 
* Nylænde borettslag
St. Patricks-ordenen

**St. Patricks-ordenen** (engelsk: *Order of St. Patrick*, egentlig *The Most Illustrious Order of Saint Patrick*) er en britisk ridderorden for Irland. Ordenen ble grunnlagt i 1783 av Georg III. Utnevnelse av riddere av St. Patrick varte frem til 1921, da mesteparten av Irland ble uavhengig i form av Den irske fristaten. Selv om ordenen fortsatt eksisterer, har det ikke blitt utnevnt noen nye riddere av St. Patrick siden 1936, og den siste overlevende ridderen, prins Henry, hertug av Gloucester, døde i 1974. Dronningen står likevel igjen som overhode for ordenen, og en stormester, Ulster King of Arms (nå kombinert med Norroy King of Arms), eksisterer fortsatt. St. Patrick er ordenens skytshelgen; dens motto er *[[Quis separabit?]]*, som er latin for «Hvem kan skille oss?»: en hentydning til Vulgata-oversettelsen av Rom. 8:35, «Hvem kan skille oss fra Kristi kjærlighet?»

De fleste britiske ridderordener omfatter hele kongedømmet, men de tre mest fornemme har tilknytning til bare ett konstituerende land. St. Patricks-ordenen, som tilhører Irland, er den yngste og minst fornemme ordenen i rekken. Den tilsvarende i England, Hosebåndsordenen, er den eldste dokumenterte ridderordenen i Storbritannia, med sine røtter tilbake til midten av 1300-tallet. Skottlands tilsvarende orden er Tistelordenen, som i sin moderne form har eksistert siden 1687.

St. Patricks-ordenen oppnådde internasjonal oppmerksomhet i 1907, da dens insignier, best kjent som de irske kronjuvelene, ble stjålet fra Dublin Castle like før et besøk av kong Edvard VII, som var ordensherre. Insigniene har siden ikke kommet til rette.

## Referanser
EM i friidrett 1994 – 800 meter menn

De offisielle resultatene ved øvelsen **800 meter herrer** ved EM i friidrett 1994 i Helsingfors, Finland. 

Vebjørn Rodal, Atle Douglas og Jussi Udelhoven representerte Norge. Vebjørn Rodal vant sølvmedalje og Atle Douglas kom på 8.-plass i finalen, mens Jussi Udelhoven ikke kom videre fra de innledende heatene.
 
## Medaljevinnere

## Resultater
### Kvalifiseringsheat
#### Heat 1

#### Heat 2

#### Heat 3

#### Heat 4

### Semifinaler
#### Semifinale 1

#### Semifinale 2

### Finalen

## Eksterne lenker
* Resultater
F-lån

**F-lån** er lån fra Norges Bank som har fastsatt løpetid (nedbetalingstid) og fast eller flytende rente. Låntakerbanken kan ikke betale tilbake F-lån før forfallsdagen for lånet. F-lån ytes mot sikkerhet. 

F-lån er en del av Norges Banks markedsoperasjoner og det instrumentet som primært blir brukt for å tilføre likviditet til banksystemet, det vil si øke basispengemengden. F-lån har motsatt funksjon av F-innskudd. F-lån bokføres på låntakerbankens foliokonto i Norges Bank hvor beløpet enten kan bli stående og bidra til å oppfylle kapitaldekningskravet samt motta rente (styringsrenten), eventuelt taes ut som kontanter eller lånes til en annen bank.

Løpetiden på F-lån varierer og avhenger av likviditetssituasjonen i banksystemet. Løpetiden gis i antall dager og er for det meste under en uke, men flere uker er ikke uvanlig. Normalt vil løpetiden ikke gå over datoen for et rentemøte (som holdes hver sjette uke). Under finanskrisen 2008 og 2009 ble det gitt F-lån med løpetid opp til tre år.

## Rente og auksjon

Rentene på F-lån fastsettes normalt ved flerprisauksjon. Flerprisauksjon, også kalt amerikansk auksjon eller ordinær auksjon, innebærer at bankene legger inn bud på ønsket beløp og rente. Ved tildeling bestemmer Norges Bank samlet beløp. Budene rangeres fra høyeste til laveste rente og de som ligger innenfor samlet beløp vil bli tildelt med det beløp og den rente som ble budt. Norges Bank er ikke forpliktet til å godta noen bud. Renten belastes den enkelte banks foliokonto i Norges Bank.

Opp til 15 banker deltar normalt i auksjonene, til dels med flere bud. Auksjon kunngjøres normalt kl 9 med budfrist kl 16 og tildeling morgenen neste dag. Norges Bank kan også ha auksjon hvor beløpet utbetales samme dag.

## Sikkerhet

F-lån ytes mot sikkerhet etter bestemmelsene i lovens Forskrift om bankers adgang til lån i Norges Bank § 9 og for øvrig på de vilkår og etter de prosedyrer som Norges Bank fastsetter. 

Norges Bank kan godkjenne følgende aktiva som sikkerhet for lån: 
* obligasjoner og sertifikater
* eierandeler i verdipapirfond registrert i et norsk verdipapirregister
* F-innskudd i Norges Bank
* innskudd i annen sentralbank

Norges Bank kan i særlige tilfelle godta andre aktiva som sikkerhet eller fravike kravet til sikkerhet. 

## Se også
*D-lån (døgnlån)
*E-lån (usikret dagslån)
*S-lån (lån på spesielle vilkår)

## Referanser

 


## Eksterne lenker

* Markedsoperasjoner (Norges Bank)
* Sikkerhet for bankenes lån (Norges Bank)
* Forskrift om bankers adgang til lån og innskudd i Norges Bank mv. (Lovdata)
* Verdipapirer registrert i VPS (VPS)
Sypressfuruslekten

**Sypressfuruslekten** (latin: *Actinostrobus*) er en slekt av busker og lave trær i sypressfamilien *(Cupressaceae)*. De kan bli opp til 8 meter høye, og vokser kun i det vestre Australia. Slekten har tre arter.

De unge nålene er inntil 2 cm lange og myke, mens modne skudd har skjellaktige, tettsittende nåler som er mindre – inntil 8 mm lange. Nålene er plassert i seks rekker langsmed kvisten.

Alle artene er endemiske til vestre Australia. Den mest nærstående slekten er Callitris, som vokser i større deler av Australia.

## Arter
* *[[Actinostrobus acuminatus]]* eller «Dwarf Cypress», inntil 4,5 meter høy
* *[[Actinostrobus arenarius]] *
* *[[Actinostrobus pyramidalis]]* eller «Swan River Cypress», «Swamp Cypress» , inntil 8 meter høy, lukkede kongler, brannspredd

Ingen av artene er utrydningstruet.

## Eksterne lenker
*
Edmund Schilvold

**Edmund Schilvold** (født 1979) er en norsk teolog og filosof, skribent og forfatter, og forhenværende frilansjournalist, fotograf og grafisk designer. 

I 2006 gav Schilvold ut *For alltid Jeløy. En hyllest til Oslofjordens perle*, med støtte fra Moss kommune. Boken fikk god omtale. *Fredriksstad Blad* gav den terningkast 6 og skrev at den «skiller seg ut fra mengden av praktverk på markedet».Han var i 2006 medlem av interimstyret ved etablering av Norges Naturvernforbund, avdeling Moss. 

I 2007 ble Schilvold tildelt et av Moss kommunes kulturstipend; et bokstipend på 12&nbsp;000&nbsp;kroner. I 2015 vant han Wikimedia Norges «Wiki Loves Monuments».

I 2008 kom boken *På lengselens gåtefulle vei – dikt og epistler om livet, kjærligheten og det evige* på eget forlag. *[[Stavanger Aftenblad]]*s litteraturanmelder omtalte den som en «flott utstyrt gavebok med ubalanse mellom vakre fotografier og intetsigende tekster».

Fra våren 2008 har han holdt helgekurs i digitalfotografering ulike steder i Norge.

Fra tidlig i 2008 til inn i 2011 var han bidragsyter til og redaktør for en bok om Mosseskogen og omgivelser, basert på omtrent samme mal som *For alltid Jeløy*. Dette var et oppdrag han fikk av velforeningene for Mosseskogen og Kambo. I 2017 ble denne boken publisert under tittelen *Mosseskogen – Kambo. Fra Mossefossen til fylkesgrensa*.

## Bibliografi
* *For alltid Jeløy. En hyllest til Oslofjordens perle* (, eget forlag) 
* *På lengselens gåtefulle vei. Dikt og epistler om livet, kjærligheten og det evige* (, eget forlag) 

## Referanser


## Eksterne lenker
*